देहरादून की इंडियन मिलेट्री अकादमी के खेत्रपाल सभागार में जेंटलमेन कैटेड्स का सम्मान किया गया। कड़े मानसिक और शारीरिक प्रशिक्षण से गुजरे ये कैटेड्स आर्मी अफसर बनने से सिर्फ एक कदम दूर हैं। 10 जून को होने वाली पासिंग आउट परेड से पहले इन जेंटलमेन कैडेट्स को रोलिंग ट्रॉफी और बैनर्स से सम्मानित किया गया। कमांडेंट लेफटिनेंट जनरल एस के उपाध्याय ने इन भावी आर्मी अफसरों को देश की आन, बान और शान की रक्षा के मूलमंत्र देते हुए सम्मानित किया। इस सम्मान समारोह में 67 विदेशी और 423 भारतीय कैडेट्स ने भाग लिया।